02007R0329 — RO — 01.03.2017 — 024.001

Acest document are doar scop informativ și nu produce efecte juridice. Instituțiile Uniunii nu își asumă răspunderea pentru conținutul său. Versiunile autentice ale actelor relevante, inclusiv preambulul acestora, sunt cele publicate în Jurnalul Oficial al Uniunii Europene și disponibile pe site-ul EUR-Lex. Aceste texte oficiale pot fi consultate accesând linkurile integrate în prezentul document.

►B REGULAMENTUL (CE) NR. 329/2007 AL CONSILIULUI din 27 martie 2007 privind măsuri restrictive împotriva Republicii Populare Democrate Coreene (JO L 088 29.3.2007, p. 1)

Astfel cum a fost modificat prin:





rectificat prin









▼B

REGULAMENTUL (CE) NR. 329/2007 AL CONSILIULUI

din 27 martie 2007

privind măsuri restrictive împotriva Republicii Populare Democrate Coreene







Articolul 1

În sensul prezentului regulament, se aplică următoarele definiții:

1. „Comitetul pentru sancțiuni” înseamnă Comitetul Consiliului de Securitate al Organizației Națiunilor Unite constituit în temeiul punctului 12 din Rezoluția 1718 (2006) a Consiliului de Securitate al Organizației Națiunilor Unite;

2. „Coreea de Nord” înseamnă Republica Populară Democrată Coreeană;

3. „asistența tehnică” înseamnă orice sprijin tehnic legat de repararea, dezvoltarea, fabricarea, montajul, testarea, întreținerea sau orice alt serviciu tehnic și poate lua următoarele forme: instruire, consiliere, formare, transmitere de cunoștințe sau calificări operaționale sau servicii de consultanță; inclusiv forme verbale de asistență;

4. „fondurile” înseamnă activele financiare și avantajele economice de orice natură, care includ, dar nu se limitează la:

(a) numerar, cecuri, creanțe în numerar, credite fără acoperire, ordine de plată și alte instrumente de plată;

(b) depozite la instituții financiare sau alte entități, solduri de conturi, creanțe și titluri de creanță;

(c) titluri de proprietate și de împrumut, cum ar fi acțiunile, certificatele reprezentând valori mobiliare, obligațiunile, biletele la ordin, garanțiile, obligațiunile negarantate și contractele pentru produse derivate, tranzacționate la bursă sau care fac obiectul unei investiții private;

(d) dobânzi, dividende sau alte venituri din active sau plusvalori percepute pe active;

(e) credite, drepturi compensatorii, garanții, garanții de bună execuție sau alte angajamente financiare;

(f) scrisori de credit, conosamente, contracte de vânzare; și

(g) orice document care atestă deținerea de cote-părți dintr-un fond sau de resurse financiare;

5. „înghețarea fondurilor” înseamnă orice acțiune de împiedicare a oricărui flux, transfer, modificări, utilizări sau acces la fonduri, care ar avea drept consecință o modificare a volumului, a valorii, a localizării, a proprietății, a posesiei, a naturii, a destinației acestora sau orice altă modificare care ar putea permite utilizarea acestora, inclusiv gestionarea portofoliului;

▼M20

6. „resurse economice” înseamnă active de orice fel, corporale sau necorporale, mobiliare sau imobiliare, reale sau potențiale, care nu sunt fonduri, dar pot fi utilizate pentru obținerea de fonduri, bunuri sau servicii, inclusiv nave, cum ar fi navele maritime;

▼B

7. „înghețarea resurselor economice” înseamnă orice acțiune care vizează împiedicarea utilizării resurselor economice pentru obținerea de fonduri, bunuri sau servicii în orice mod, inclusiv, dar nu exclusiv, prin vânzarea, închirierea sau ipotecarea acestora;

▼M4

8. „teritoriul Uniunii” înseamnă teritoriile statelor membre cărora li se aplică tratatul, în condițiile prevăzute de acesta, inclusiv în ceea ce privește spațiul aerian;

▼M12

9. „servicii de intermediere” înseamnă:

(i) negocierea sau mijlocirea tranzacțiilor privind achiziționarea, vânzarea sau furnizarea de produse și tehnologii, sau de servicii financiare și tehnice, inclusiv de la o țară terță către o altă țară terță; sau

(ii) vânzarea sau cumpărarea de produse și tehnologii, sau de servicii financiare și tehnice, inclusiv în cazul în care acestea sunt situate în țări terțe în vederea transferului lor către o altă țară terță;

▼M22

10. „servicii de investiții” înseamnă următoarele servicii și activități:

(a) primirea și transmiterea de ordine privind unul sau mai multe instrumente financiare;

(b) executarea ordinelor în numele clienților;

(c) tranzacționarea în cont propriu;

(d) administrarea de portofolii;

(e) acordarea de consultanță în domeniul investițiilor;

(f) subscrierea de instrumente financiare și/sau plasarea de instrumente financiare în baza unui angajament ferm;

(g) plasarea de instrumente financiare fără angajament ferm;

(h) orice serviciu legat de admiterea la tranzacționare pe o piață reglementată sau de tranzacționarea în cadrul unui sistem multilateral de tranzacționare;

11. „transfer de fonduri” înseamnă:

(a) orice operațiune efectuată în numele unui plătitor prin intermediul unui prestator de servicii de plată, pe cale electronică, pentru a pune fonduri la dispoziția unui beneficiar, la un prestator de servicii de plată, indiferent dacă plătitorul și beneficiarul sunt aceeași persoană;

(b) orice operațiune efectuată sau prin alte mijloace decât cele electronice, cum ar fi numerar, cecuri sau ordine contabile, pentru a pune fonduri la dispoziția unui beneficiar, la un prestator de servicii de plată, indiferent dacă plătitorul și beneficiarul sunt aceeași persoană;

12. „beneficiar al plății” înseamnă o persoană fizică sau juridică care este destinatarul intenționat al transferurilor de fonduri;

13. „plătitor” înseamnă o persoană care este titularul unui cont de plăți și care autorizează un transfer de fonduri din acel cont de plăți sau, în cazul în care nu este vorba de un cont de plăți, care dă un ordin de transfer de fonduri;

14. „prestator de servicii de plată” înseamnă categoriile de prestatori de servicii de plată menționate la articolul 1 alineatul (1) din Directiva 2007/64/CE a Parlamentului European și a Consiliului ( 1 ), persoanele fizice sau juridice care beneficiază de o derogare în temeiul articolului 26 din Directiva 2007/64/CE și persoanele juridice care beneficiază de o derogare în temeiul articolului 9 din Directiva 2009/110/CE a Parlamentului European și a Consiliului ( 2 ), care prestează servicii de transfer de fonduri;

▼M27

15. „misiunile diplomatice, oficiile consulare și membrii acestora” au același înțeles ca în Convenția de la Viena din 1961 privind relațiile diplomatice și în Convenția de la Viena din 1963 privind relațiile consulare și includ misiunile Coreei de Nord pe lângă organizațiile internaționale găzduite de statele membre și membrii nord-coreeni ai acestor misiuni.

▼M20

Articolul 2

(1) Se interzice:

(a) vânzarea, livrarea, transferul sau exportul, direct sau indirect, de bunuri și tehnologie, inclusiv de programe de calculator, enumerate în ►M23 anexele I, Ia, Ib și Ig ◄ , originare sau nu din Uniune, către orice persoană fizică sau juridică, entitate sau organism situat în Coreea de Nord sau destinate utilizării în Coreea de Nord;

(b) vânzarea, furnizarea, exportul sau transferul de combustibili de aviație, astfel cum sunt enumerați în anexa Ie, către Coreea de Nord, sau transportul de combustibili de aviație către Coreea de Nord la bordul navelor sau aeronavelor care arborează pavilionul statelor membre, indiferent dacă provin sau nu de pe teritoriile statelor membre;

(c) participarea în cunoștință de cauză și deliberată la activități care au drept scop sau efect eludarea interdicțiilor prevăzute la literele (a) și (b).

▼M27

(2) Anexa I include toate articolele, materialele, echipamentele, bunurile și tehnologiile, inclusiv produse software, care sunt produse sau tehnologii cu dublă utilizare astfel cum sunt definite în Regulamentul (CE) nr. 428/2009 al Consiliului ( 3 ).

Anexa Ia include alte articole, materiale, echipamente, bunuri și tehnologii care ar putea contribui la programul nuclear nord-coreean sau la programele Coreei de Nord privind alte arme de distrugere în masă ori privind rachetele balistice.

Anexa Ib include anumite componente-cheie pentru sectorul rachetelor balistice.

Anexa Ie include combustibilii de aviație menționați la alineatul (1) litera (b).

Anexa Ig include articolele, materialele, echipamentele, produsele și tehnologiile legate de armele de distrugere în masă care sunt identificate și desemnate în temeiul punctului 25 din Rezoluția Consiliului de Securitate ONU 2270 (2016) și cu punctele 4 și 7 din Rezoluția Consiliului de Securitate ONU 2321 (2016).

▼M20

(3) Se interzice achiziționarea, importul sau transportul de bunuri și tehnologii enumerate în ►M23 anexele I, Ia, Ib și Ig ◄ din Coreea de Nord, indiferent dacă articolul respectiv este sau nu originar din Coreea de Nord.

▼M27

(4) Se interzice:

(a) importul, achiziționarea sau transferul, în mod direct sau indirect, de aur, minereu de titan, minereu de vanadiu și minerale de pământuri rare, astfel cum sunt enumerate în anexa Ic, sau de cărbune, fier și minereu de fier, astfel cum sunt enumerate în anexa Id, din Coreea de Nord, indiferent dacă acestea provin sau nu din Coreea de Nord;

(b) importul, achiziționarea sau transferul, direct sau indirect, de cupru, nichel, argint și zinc, astfel cum sunt enumerate în anexa Ih, din Coreea de Nord, indiferent dacă acestea provin sau nu din Coreea de Nord;

(c) importul, achiziționarea sau transferul, direct sau indirect, de produse petroliere, astfel cum sunt enumerate în anexa If, din Coreea de Nord, indiferent dacă acestea provin sau nu din Coreea de Nord;

(d) participarea voluntară și deliberată la activități care au drept scop sau efect eludarea interdicțiilor prevăzute la literele (a), (b) și (c) din prezentul paragraf.

Anexa 1c include aurul, minereul de titan, minereul de vanadiu și mineralele de pământuri rare menționate la primul paragraf litera (a).

Anexa Id include cărbunele, fierul și minereul de fier menționate la primul paragraf litera (a).

Anexa If include produsele petroliere menționate la primul paragraf litera (c).

Anexa Ih include cărbunele, nichelul, argintul și zincul menționate la primul paragraf litera (b).

▼M20

(5) Prin derogare de la alineatul (4) litera (a), autoritatea competentă relevantă din statul membru, astfel cum este identificată pe site-urile internet enumerate în anexa II, poate autoriza:

(a) achiziționarea, importul sau transferul de cărbune, cu condiția ca autoritatea competentă din statul membru, astfel cum este identificată pe site-urile internet enumerate în anexa II, să fi stabilit, pe baza unor informații credibile, că expedierea provine din afara Coreei de Nord și a fost transportată prin Coreea de Nord numai în scopuri de export din portul Rajin (Rason) și ca statul membru respectiv să fi notificat în prealabil Comitetului pentru sancțiuni asemenea tranzacții, iar tranzacțiile să nu fie legate de generarea de venituri pentru programele nucleare sau privind rachetele balistice ale Coreei de Nord sau de alte activități interzise de Rezoluțiile 1718 (2006), 1874 (2009), 2087 (2013), 2094 (2013) sau 2270 (2016) ale Consiliului de Securitate al ONU sau de prezentul regulament;

▼M27

(b) tranzacțiile cu fier și minereu de fier despre care se stabilește că sunt destinate exclusiv unor scopuri de subzistență și că nu au legătură cu generarea de venituri pentru programul nuclear sau cel de rachete balistice al Coreei de Nord sau pentru alte activități interzise prin Rezoluția 1718 (2006), 1874 (2009), 2087 (2013), 2094 (2013), 2270 (2016) sau 2321 (2016) a Consiliului de Securitate al ONU sau prin prezentul regulament, sau

▼M27

(c) tranzacțiile cu cărbune despre care se stabilește că sunt destinate exclusiv unor scopuri de subzistență, dacă sunt îndeplinite următoarele condiții:

(i) tranzacțiile nu au legătură cu generarea de venituri pentru programul nuclear sau cel de rachete balistice al Coreei de Nord sau pentru alte activități interzise prin Rezoluția 1718 (2006), 1874 (2009), 2087 (2013), 2094 (2013), 2270 (2016) sau 2321 (2016) a Consiliului de Securitate al ONU;

(ii) tranzacțiile nu implică persoane sau entități care sunt asociate cu programul nuclear sau cel de rachete balistice al Coreei de Nord sau cu alte activități interzise prin Rezoluția 1718 (2006), 1874 (2009), 2087 (2013), 2094 (2013), 2270 (2016) sau 2321 (2016) a Consiliului de Securitate al ONU, inclusiv persoanele, entitățile și organismele enumerate în anexa IV ori persoane sau entități care acționează în numele lor sau conform instrucțiunilor acestora, ori entități deținute sau controlate de acestea, în mod direct sau indirect, ori persoane sau entități care îi sprijină în eludarea sancțiunilor; și

(iii) Comitetul de sancțiuni nu a notificat statele membre că s-a atins limita anuală agreată.

▼M20

(6) Interdicția prevăzută la alineatul (1) litera (b) nu se aplică în ceea ce privește vânzarea sau furnizarea de combustibil de aviație aeronavelor civile de pasageri în afara Coreei de Nord, exclusiv pentru consum, în timpul zborului către Coreea de Nord și întoarcerii la aeroportul de origine.

(7) Prin derogare de la alineatul (1) litera (b), autoritatea competentă relevantă din statul membru, astfel cum este identificată pe site-urile internet enumerate în anexa II, poate autoriza vânzarea, furnizarea sau transferul unui articol, cu condiția ca statul membru să fi obținut aprobarea prealabilă a Comitetului pentru sancțiuni, în mod excepțional, de la caz la caz, pentru transferul către Coreea de Nord a unor astfel de produse pentru necesitățile umanitare esențiale verificate și sub rezerva unor mecanisme specifice care asigură o monitorizare eficientă a furnizării și utilizării.

(8) Statul membru respectiv informează celelalte state membre și Comisia în legătură cu orice autorizație acordată în temeiul alineatelor (5) sau (7).

▼M20

Articolul 2a

(1) Se interzice vânzarea, furnizarea, transferul sau exportul, direct sau indirect, către Coreea de Nord a oricărui articol, cu excepția produselor alimentare sau medicamentelor, în cazul în care exportatorul știe sau are motive întemeiate să creadă că:

(a) articolul este destinat în mod direct sau indirect forțelor armate ale Coreei de Nord; sau

(b) exportul articolului ar putea sprijini sau consolida capacitățile operaționale ale forțelor armate ale unui stat, altul decât Coreea de Nord.

(2) Se interzice achiziționarea, importul sau transportul din Coreea de Nord a articolelor menționate la alineatul (1) în cazul în care importatorul sau transportatorul știe sau are motive întemeiate să creadă că există circumstanțele de la literele (a) și (b) din respectivul alineat.

(3) Prin derogare de la alineatul (1), autoritatea competentă relevantă din statul membru, astfel cum este identificată pe site-urile internet enumerate în anexa II, poate autoriza vânzarea, furnizarea, transferul sau exportul unui articol, către Coreea de Nord, sau achiziționarea, importul sau transportul din Coreea de Nord, în cazul în care:

(a) articolul nu se referă la producerea, dezvoltarea, întreținerea sau utilizarea de produse militare, sau la dezvoltarea sau întreținerea personalului militar, iar autoritatea competentă a stabilit că articolul nu va contribui în mod direct la dezvoltarea capacităților operaționale ale forțelor armate ale Coreei de Nord sau la exporturi care sprijină sau consolidează capacitățile operaționale ale forțelor armate ale unui stat, altul decât Coreea de Nord,

(b) Comitetul pentru sancțiuni stabilește, de la caz la caz, că o anumită furnizare sau vânzare sau un anumit transfer nu ar fi contrar obiectivelor Rezoluțiilor 1718 (2006), 1874 (2009), 2087 (2013), 2094 (2013) sau 2270 (2016) ale Consiliului de Securitate al ONU; sau

(c) autoritatea competentă din statul membru se asigură că activitatea se desfășoară exclusiv fie în scopuri umanitare, fie în scopuri de subzistență care nu vor fi utilizate de persoane, entități sau organisme din Coreea de Nord pentru a genera venituri și că activitatea respectivă nu este legată de nicio activitate interzisă de Rezoluțiile 1718 (2006), 1874 (2009), 2087 (2013), 2094 (2013) sau 2270 (2016) ale Consiliului de Securitate al ONU, cu condiția ca statul membru să notifice în prealabil Comitetului pentru sancțiuni o astfel de constatare și să informeze Comitetul pentru sancțiuni cu privire la măsurile luate pentru a preveni deturnarea articolului respectiv în orice scop interzis.

(4) Statul membru în cauză informează celelalte state membre și Comisia cu privire la intenția sa de a acorda o autorizație în temeiul prezentului articol cu cel puțin o săptămână înainte de acordarea autorizației.

▼B

Articolul 3

▼M4

(1) Se interzic:

▼M12

(a) acordarea, în mod direct sau indirect, de asistență tehnică și de servicii de intermediere privind produsele și tehnologiile enumerate în Lista comună a Uniunii Europene cuprinzând produsele militare sau în ►M23 anexele I, Ia, Ib și Ig ◄ , precum și privind furnizarea, producerea, întreținerea și utilizarea produselor enumerate în Lista comună a Uniunii Europene cuprinzând produsele militare sau în ►M23 anexele I, Ia, Ib și Ig ◄ , către orice persoană fizică sau juridică, entitate sau organism din Coreea de Nord sau destinate utilizării în Coreea de Nord;

▼M9

(b) acordarea, direct sau indirect, de finanțare sau asistență financiară privind echipamentele și tehnologia enumerate în Lista comună de echipamente militare a Uniunii Europene sau în ►M23 anexele I, Ia, Ib și Ig ◄ , incluzând în special subvenții, împrumuturi și asigurare a creditelor la export, precum și asigurare și reasigurare, pentru orice vânzare, livrare, transfer sau export al unor astfel de produse sau pentru acordarea oricărui tip de asistență tehnică conexă oricărei persoane fizice sau juridice, entități sau organism din Coreea de Nord sau destinate utilizării în Coreea de Nord;

▼M4

(c) obținerea, direct sau indirect, de asistență tehnică privind produsele și tehnologiile enumerate în Lista comună a Uniunii Europene cuprinzând produsele militare sau în ►M23 anexele I, Ia, Ib și Ig ◄ , precum și privind furnizarea, producerea, întreținerea și utilizarea produselor enumerate în Lista comună a Uniunii Europene cuprinzând produsele militare sau în ►M23 anexele I, Ia, Ib și Ig ◄ din partea oricărei persoane fizice sau juridice, entități sau organism din Coreea de Nord sau destinate utilizării în Coreea de Nord;

(d) obținerea, direct sau indirect, de finanțare sau asistență financiară privind produsele și tehnologiile enumerate în Lista comună a Uniunii Europene cuprinzând produsele militare sau în ►M23 anexele I, Ia, Ib și Ig ◄ , incluzând în special subvenții, împrumuturi și asigurarea creditelor la export, pentru orice vânzare, furnizare, transfer sau export al unor astfel de produse sau pentru acordarea oricărui tip de asistență tehnică conexă, din partea oricărei persoane fizice sau juridice, entități sau organism din Coreea de Nord sau destinate utilizării în Coreea de Nord;

(e) participarea voluntară și deliberată la activități care au drept scop sau efect încălcarea interdicțiilor menționate la literele (a), (b), (c) și (d).

▼B

(2) Interdicțiile menționate la alineatul (1) nu se aplică în cazul vehiculelor care nu sunt destinate luptelor, care au fost fabricate sau echipate pentru a asigura protecție balistică, destinate numai utilizării pentru protecția personalului Uniunii Europene sau statelor sale membre în Coreea de Nord.

▼M22

Articolul 3a

(1) Prin derogare de la articolul 2 alineatul (1) și de la articolul 3 alineatul (1), autoritățile competente relevante ale unui stat membru, astfel cum sunt indicate pe paginile de internet enumerate în lista din anexa II, pot autoriza, cu clauzele și în condițiile pe care le consideră adecvate, furnizarea, vânzarea, transferul sau exportul, în mod direct sau indirect, de produse și tehnologii menționate la articolul 2 alineatul (1), inclusiv de programe de calculator, sau asistența ori serviciile de intermediere menționate la articolul 3 alineatul (1), cu condiția ca produsele și tehnologia, asistența sau serviciile de intermediere în cauză să fie destinate unor scopuri alimentare, agricole sau medicale ori altor scopuri umanitare.

(2) Statul membru în cauză informează celelalte state membre și Comisia, în termen de patru săptămâni, cu privire la autorizațiile acordate în temeiul prezentului articol.

(3) Prin derogare de la articolul 2 alineatul (1) litera (a) și de la articolul 3 alineatul (1) literele (a) și (b), autoritățile competente relevante ale unui stat membru, astfel cum sunt indicate pe paginile de internet enumerate în lista din anexa II, pot autoriza tranzacțiile respective, în condițiile pe care le consideră adecvate și sub rezerva aprobării cererii de către Consiliul de securitate al ONU.

(4) Statul membru în cauză informează celelalte state membre și Comisia cu privire la orice cerere transmisă spre aprobare Consiliului de securitate al ONU în temeiul alineatului (3).

Articolul 3b

(1) În plus față de obligația de a se furniza informații autorităților vamale competente înainte de intrarea sau ieșirea produselor în cauză, astfel cum se prevede în dispozițiile relevante privind declarațiile sumare de intrare și de ieșire, precum și în declarațiile vamale prevăzute în Regulamentul (UE) nr. 952/2013 al Parlamentului European și al Consiliului ( 4 ), Regulamentul delegat (UE) 2015/2446 al Comisiei ( 5 ) și Regulamentul de punere în aplicare (UE) 2015/2447 al Comisiei ( 6 ), persoana care furnizează informațiile menționate la alineatul (2) din prezentul articol declară dacă produsele sunt menționate în Lista comună a UE cuprinzând produsele militare sau în prezentul regulament și, în cazul în care exportul acestora este supus autorizării, precizează produsele și tehnologiile care fac obiectul licenței de export acordate.

(2) Elementele suplimentare necesare prevăzute la prezentul articol se prezintă fie prin intermediul unei declarații vamale, fie – în absența acesteia – în altă formă scrisă, după caz.

▼M22 —————

▼M22

Articolul 4

(1) Se interzice:

(a) vânzarea, furnizarea, transferul sau exportul, în mod direct sau indirect, al produselor de lux care figurează în anexa III către Coreea de Nord;

(b) achiziționarea, importul sau transferul, în mod direct sau indirect, al produselor de lux care figurează în anexa III din Coreea de Nord, indiferent dacă acestea provin sau nu din Coreea de Nord;

(c) participarea voluntară și deliberată la activități care au drept scop sau efect eludarea interdicțiilor prevăzute la literele (a) și (b).

(2) Prin derogare de la alineatul (1) litera (b), interdicția menționată de dispoziția respectivă nu se aplică bunurilor personale ale celor care călătoresc sau produselor de natură necomercială, care sunt destinate uzului personal și care se află în bagajele celor care călătoresc.

(3) Intedicțiile menționate la alineatul (1) literele (a) și (b) nu se aplică pentru bunurile necesare unor scopuri oficiale ale misiunilor diplomatice sau consulare ale statelor membre în Coreea de Nord sau ale organizațiilor internaționale care se bucură de imunitate în conformitate cu dreptul internațional, ori pentru bunurilor personale ale personalului acestora.

(4) Autoritățile competente relevante ale unui stat membru, astfel cum sunt indicate pe paginile de internet enumerate în lista din anexa II, pot autoriza, în condițiile pe care le consideră adecvate, tranzacțiile referitoare la bunurile menționate în anexa III punctul 17, cu condiția ca bunurile să fie destinate unor scopuri umanitare.

▼M9

Articolul 4a

(1) Se interzic:

(a) vânzarea, livrarea, transferul sau exportul, direct sau indirect, de aur, metale prețioase și diamante, astfel cum sunt enumerate în anexa VII, originare sau nu din Uniune, către sau pentru Guvernul Coreei de Nord, către organismele, societățile și agențiile sale publice, către Banca Centrală a Coreei de Nord și către orice persoană, entitate sau organism care acționează în numele acestora sau la instrucțiunile acestora sau către orice entitate sau organism deținut sau controlat de acestea;

(b) achiziționarea, importul sau transportul, direct sau indirect, de aur, metale prețioase și diamante, astfel cum sunt enumerate în anexa VII, originare sau nu din Coreea de Nord, de la Guvernul Coreei de Nord, organismele, societățile și agențiile sale publice, de la Banca Centrală a Coreei de Nord și de la orice persoană, entitate sau organism care acționează în numele acestora sau la instrucțiunile acestora sau de la orice entitate sau organism deținut sau controlat de acestea; și

(c) furnizarea, în mod direct sau indirect, de asistență tehnică sau de servicii de brokeraj, de finanțare sau de asistență financiară cu privire la bunurile menționate la literele (a) și (b) către Guvernul Coreei de Nord, organismele, societățile și agențiile sale publice, către Banca Centrală a Coreei de Nord, precum și către orice persoană, entitate sau organism care acționează în numele sau la instrucțiunile acestora ori către orice entitate sau organism deținut sau controlat de acestea.

(2) Anexa VII include aurul, metalele prețioase și diamantele care fac obiectul interdicțiilor menționate la alineatul (1).

Articolul 4b

Se interzice vânzarea, livrarea, transferul sau exportul, direct sau indirect, de bancnote și monede ale Coreei de Nord nou tipărite sau bătute sau neemise, către Banca Centrală a Coreei de Nord sau în beneficiul acesteia.

▼M27

Articolul 4c

(1) Se interzice importul, achiziționarea sau transferul, direct sau indirect, de statui care figurează în anexa IIIa din Coreea de Nord, indiferent dacă acestea provin sau nu din Coreea de Nord.

(2) Prin derogare de la interdicția de la alineatul (1), autoritatea competentă relevantă a unui stat membru, astfel cum este identificată pe paginile de internet enumerate în anexa II, poate autoriza importul, achiziționarea sau transferul, cu condiția ca statul membru să fi obținut aprobarea prealabilă a Comitetului de sancțiuni pentru fiecare caz în parte.

Anexa IIIa include statuile menționate la alineatul (1).

Articolul 4d

(1) Se interzice vânzarea, furnizarea, transferul sau exportul, direct sau indirect, de elicoptere și nave, astfel cum sunt enumerate în anexa IIIb, către Coreea de Nord.

(2) Prin derogare de la interdicția de la alineatul (1), autoritatea competentă relevantă a unui stat membru, astfel cum este identificată pe paginile de internet enumerate în anexa II, poate autoriza vânzarea, furnizarea, transferul sau exportul, cu condiția ca statul membru să fi obținut aprobarea prealabilă a Comitetului de sancțiuni pentru fiecare caz în parte.

(3) Anexa IIIb include elicopterele și navele menționate la alineatul (1).

Articolul 4e

(1) Se interzice:

(a) închirierea sau punerea la dispoziție în alt fel de bunuri imobile, direct sau indirect, persoanelor, entităților sau organismelor din cadrul Guvernului Coreei de Nord pentru orice alte scopuri decât activități diplomatice sau consulare, în temeiul Convenției de la Viena din 1961 privind relațiile diplomatice și Convenției de la Viena din 1963 privind relațiile consulare;

(b) închirierea de bunuri imobile, direct sau indirect, de la persoane, entități sau organisme din cadrul Guvernului Coreei de Nord; sau

(c) desfășurarea oricărei activități legate de utilizarea de bunuri imobile pe care persoane, entități sau organisme din cadrul Guvernului Coreei de Nord le dețin, închiriază sau au în alt fel dreptul de a le utiliza, cu excepția furnizării de bunuri și servicii care:

(i) sunt esențiale pentru funcționarea misiunilor diplomatice sau oficiilor consulare, în temeiul Convențiilor de la Viena din 1961 și 1963; și

(ii) nu pot fi folosite pentru a genera direct sau indirect venituri sau profituri pentru Guvernul Coreei de Nord.

(2) În sensul prezentului articol, termenul „bunuri imobile” înseamnă terenuri, clădiri și părți ale acestora care sunt localizate în afara teritoriului Coreei de Nord.

▼M22

Articolul 5

▼M27

(1) Încărcătura, inclusiv bagajele personale și cele înregistrate, aflată în interiorul Uniunii sau care tranzitează Uniunea, inclusiv în aeroporturi, porturi maritime și zone libere astfel cum se prevede la articolele 243-249 din Regulamentul (UE) nr. 952/2013, este supusă inspecției în scopul asigurării faptului că nu conține articole interzise de Rezoluția 1718 (2006), 1874 (2009), 2087 (2013), 2094 (2013), 2270 (2016) sau 2321 (2016) a Consiliului de Securitate al ONU sau de prezentul regulament atunci când:

(a) încărcătura provine din Coreea de Nord;

(b) încărcătura are ca destinație Coreea de Nord;

(c) încărcătura a fost intermediată sau facilitată de Coreea de Nord sau de către resortisanți ai acestei țări ori de persoane sau entități care acționează în numele resortisanților respectivi sau la ordinul acestora ori de entități deținute sau controlate de aceștia;

(d) încărcătura a fost intermediată sau facilitată de persoane, entități sau organisme care figurează în anexa IV; sau

(e) încărcătura este transportată pe nave care arborează pavilionul Coreei de Nord sau în aeronave înregistrate în Coreea de Nord ori pe nave sau în aeronave apatride.

▼M22

(2) Încărcătura care nu intră sub incidența alineatului (1), dar aflată în interiorul Uniunii sau care tranzitează Uniunea, inclusiv în aeroporturi, porturi și zone libere, este supusă inspecției dacă există motive rezonabile pentru a crede că aceasta poate conține articole a căror vânzare, a căror furnizare, al căror transfer sau al căror export este interzis de prezentul regulament în următoarele situații:

(a) încărcătura provine din Coreea de Nord;

(b) încărcătura are ca destinație Coreea de Nord; sau

(c) încărcătura a fost intermediată sau facilitată de Coreea de Nord sau de resortisanți ai acestei țări ori de persoane sau entități care acționează în numele acestora.

(3) Alineatele (1) și (2) nu aduc atingere inviolabilității și protecției bagajelor diplomatice și consulare prevăzute în Convenția de la Viena privind relațiile diplomatice din 1961 și în Convenția de la Viena privind relațiile consulare din 1963.

(4) Furnizarea serviciilor de buncherare sau de aprovizionare a navelor ori a altor servicii de întreținere a navelor nord-coreene este interzisă în cazul în care prestatorii de servicii dețin informații, inclusiv din partea autorităților vamale competente, obținute pe baza informațiilor furnizate înainte de sosirea sau de plecarea navelor, menționate la articolul 3a alineatul (1), care oferă motive rezonabile pentru a crede că la bordul acestor nave se află articole a căror furnizare, a căror vânzare, al căror transfer sau al căror export este interzis de către prezentul regulament, cu excepția cazului în care furnizarea acestor servicii este necesară în scopuri umanitare.

▼M9

Articolul 5a

▼M20

(1a) Se interzice instituțiilor de credit și financiare care intră în domeniul de aplicare al articolului 16:

(a) deschiderea unui cont bancar la o instituție de credit sau financiară cu sediul în Coreea de Nord sau la orice instituție de credit sau financiară menționată la articolul 11a alineatul (2);

(b) stabilirea unei relații de corespondență bancară cu o instituție de credit sau financiară cu sediul în Coreea de Nord sau cu orice instituție de credit sau financiară menționată la articolul 11a alineatul (2);

(c) deschiderea de reprezentanțe în Coreea de Nord sau înființarea unei noi sucursale sau filiale în Coreea de Nord;

(d) constituirea unei asocieri în participație sau achiziționarea de participații într-o instituție de credit sau financiară cu sediul în Coreea de Nord sau în orice instituție de credit sau financiară menționată la articolul 11a alineatul (2).

(1b) Prin derogare de la interdicțiile prevăzute la alineatul (1a) literele (b) și (d), autoritatea competentă relevantă din statul membru, astfel cum este identificată pe site-urile internet enumerate în anexa II, poate autoriza tranzacțiile dacă acestea au fost aprobate în prealabil de către Comitetul pentru sancțiuni.

(1c) Statul membru în cauză informează celelalte state membre și Comisia în legătură cu orice autorizație acordată în temeiul alineatului (1b).

(1d) Până cel târziu la 31 mai 2016, instituțiile de credit și financiare care intră în domeniul de aplicare al articolului 16:

▼M27

(a) închid orice cont bancar la o instituție de credit sau financiară menționată la articolul 5c alineatul (2);

▼M20

(b) încheie orice relație de corespondență bancară cu o instituție de credit sau financiară cu sediul în Coreea de Nord sau cu orice instituție de credit sau financiară menționată la articolul 11a alineatul (2);

(c) închid reprezentanțele, sucursalele și filialele din Coreea de Nord;

(d) încheie orice asociere în participație cu o instituție de credit sau financiară cu sediul în Coreea de Nord sau cu orice instituție de credit sau financiară menționată la articolul 11a alineatul (2);

(e) cedează orice participație în capitalurile proprii ale unei instituții de credit sau financiare cu sediul în Coreea de Nord sau ale oricărei instituții de credit sau financiare menționate la articolul 11a alineatul (2);

▼M27 —————

▼M27

(1f) Prin derogare de la alineatul (1d) literele (a) și (c), autoritatea competentă relevantă a unui stat membru, astfel cum este identificată pe paginile de internet enumerate în anexa II, poate autoriza ca anumite reprezentanțe, sucursale sau conturi bancare să rămână operaționale, numai în cazul în care Comitetul de sancțiuni a stabilit, pentru fiecare caz în parte, că aceste reprezentanțe, sucursale sau conturi bancare sunt necesare pentru furnizarea de asistență umanitară sau pentru derularea activităților misiunilor diplomatice în Coreea de Nord sau a activităților Organizației Națiunilor Unite ori ale agențiilor sale specializate sau în orice alte scopuri care respectă Rezoluția 1718 (2006), 1874 (2009), 2087 (2013), 2094 (2013), 2270 (2016) sau 2321 (2016) a Consiliului de Securitate al ONU.

▼M20

(1g) Statul membru în cauză informează celelalte state membre și Comisia în legătură cu orice autorizație acordată în temeiul alineatului (1f).

▼M9

(2) Se interzic:

(a) autorizarea deschiderii unui birou de reprezentanță sau a înființării unei sucursale sau a unei filiale în Uniune de către o instituție de credit sau financiară cu sediul în Coreea de Nord sau de către orice instituție de credit sau financiară menționată la articolul 11a alineatul (2);

(b) încheierea unor acorduri pentru sau în numele unei instituții de credit sau al unei instituții financiare cu sediul în Coreea de Nord sau pentru ori în numele oricărei instituții de credit sau financiare menționate la articolul 11a alineatul (2), cu privire la deschiderea unui birou de reprezentanță sau la înființarea unei sucursale sau filiale în Uniune;

(c) acordarea unei autorizații pentru preluarea și exercitarea activităților unei instituții de credit sau pentru orice alte activități care necesită autorizarea prealabilă, de către un birou de reprezentanță, o sucursală sau o filială a unei instituții de credit sau financiare cu sediul în Coreea de Nord sau a unei instituții de credit sau financiare menționate la articolul 11a alineatul (2), în cazul în care biroul de reprezentanță, sucursala sau filiala nu a fost operațională înainte de 19 februarie 2013;

(d) dobândirea sau extinderea unei participații ori dobândirea oricărei alte participații în capitalurile proprii ale unei instituții de credit sau financiare care intră sub incidența articolului 16 de către orice instituție de credit sau financiară menționată la articolul 11a alineatul (2);

▼M20

(e) funcționarea sau facilitarea funcționării unei reprezentanțe, a unei sucursale sau filiale a unei instituții de credit sau financiare cu sediul în Coreea de Nord sau a oricărei instituții de credit sau financiare menționate la articolul 11a alineatul (2).

▼M22

Articolul 5b

(1) Se interzice, pe teritoriul Uniunii, să se accepte sau să se aprobe investiții în orice activități economice, dacă aceste investiții sunt efectuate de:

(a) persoane, entități sau organisme ale Guvernului Coreei de Nord;

(b) Partidul Muncitorilor din Coreea de Nord;

(c) resortisanți ai Coreei de Nord;

(d) persoane juridice, entități sau organisme înregistrate sau constituite în conformitate cu legislația Coreei de Nord;

(e) persoane, entități sau organisme care acționează în numele ori la ordinele acestora;

(f) persoane juridice, entități sau organisme deținute ori controlate de acestea.

(2) Se interzice:

(a) constituirea unei întreprinderi comune cu orice persoană juridică, entitate sau organism menționat la alineatul (1) literele (a)-(f) ori dobândirea sau extinderea unei participații în acestea, inclusiv prin achiziția integrală sau prin achiziția de acțiuni sau părți sociale și alte titluri de participare, implicată în activitățile sau programele Coreei de Nord care vizează armele nucleare, rachetele balistice sau alte arme de distrugere în masă, ori în activități din sectoarele industriilor miniere, de rafinare sau chimice;

(b) acordarea de finanțare sau asistență financiară oricărei persoane juridice, oricărei entități sau oricărui organism menționat la alineatul (1) literele (d)-(f) ori pentru scopul documentat de finanțare a unor astfel de persoane juridice, entități sau organisme;

(c) furnizarea de servicii de investiții direct legate de activitățile menționate la prezentul alineat literele (a) și (b).

Articolul 5c

(1) Se interzic transferurile de fonduri spre și din Coreea de Nord, cu excepția celor care privesc o tranzacție menționată la alineatul (3).

(2) Se interzice instituțiilor de credit și financiare aflate sub incidența articolului 16 să se implice în orice tranzacții cu entitățile următoare sau să continue să participe la astfel de tranzacții:

(a) instituțiile de credit și financiare cu sediul în Coreea de Nord;

(b) sucursalele sau filialele care intră sub incidența articolului 16 ale instituțiilor de credit și financiare cu sediul în Coreea de Nord care figurează în anexa VI;

(c) sucursalele sau filialele care nu intră sub incidența articolului 16 ale instituțiilor de credit și financiare cu sediul în Coreea de Nord care figurează în anexa VI;

(d) instituțiile de credit și financiare care nu își au sediul în Coreea de Nord și nu intră sub incidența articolului 16, dar sunt controlate de persoane cu domiciliul în Coreea de Nord sau de entități ori organisme cu sediul în Coreea de Nord care figurează în anexa VI,

cu excepția cazului în care astfel de tranzacții intră sub incidența alineatului (3) și au fost autorizate în conformitate cu alineatul (4) litera (a) sau nu necesită autorizație în conformitate cu alineatul (4) litera (b).

(3) Următoarele tranzacții pot fi autorizate în conformitate cu alineatul (4) litera (a):

(a) tranzacțiile privind alimentele, asistența medicală ori echipamentele medicale, sau tranzacțiile efectuate în scopuri agricole ori umanitare;

(b) tranzacțiile privind transferuri care privesc sume personale;

(c) tranzacțiile privind executarea excepțiilor prevăzute în prezentul regulament;

(d) tranzacțiile având legătură cu un anumit contract comercial care nu este interzis în temeiul prezentului regulament;

(e) tranzacțiile privind o misiune diplomatică sau consulară ori o organizație internațională care se bucură de imunitate în conformitate cu prevederile dreptului internațional, în măsura în care scopul acestor tranzacții este acela de a deservi interese oficiale ale misiunii diplomatice sau consulare ori ale organizației internaționale;

(f) tranzacțiile care sunt necesare exclusiv pentru punerea în aplicare a unor proiecte finanțate de Uniune sau de statele sale membre în scopuri de dezvoltare și care vizează nemijlocit nevoile populației civile sau promovarea denuclearizării;

(g) tranzacțiile referitoare la plăți aferente creanțelor asupra Coreei de Nord, a resortisanților acesteia sau a persoanelor juridice, a entităților ori a organismelor înregistrate sau constituite în conformitate cu legislația Coreei de Nord, precum și tranzacțiile similare ca natură care nu contribuie la activități interzise prin prezentul regulament, de la caz la caz și dacă statul membru în cauză a notificat celorlalte state membre și Comisiei, cu cel puțin 10 zile în avans, acordarea unei autorizații.

▼M23

(4) Tranzacțiile menționate la alineatul (3) care implică un transfer de fonduri a căror valoare:

▼C3

(a) este mai mare de 15 000 EUR sau echivalentă cu această sumă necesită autorizație prealabilă din partea autorității competente a statului membru indicată pe paginile de internet enumerate în lista din anexa II la prezentul regulament;

▼M22

(b) este mai mică sau egală cu 15 000 EUR sau echivalentă cu această sumă nu necesită autorizație prealabilă.

(5) Nu este necesară autorizație prealabilă pentru nicio tranzacție sau transfer de fonduri necesare unor scopuri oficiale ale misiunilor diplomatice sau consulare ale statelor membre în Coreea de Nord sau ale organizațiilor internaționale care se bucură de imunitate în Coreea de Nord în conformitate cu dreptul internațional,

(6) Statele membre se informează reciproc și informează Comisia în privința oricărei autorizații acordate în temeiul alineatului (4) litera (a).

(7) Pentru tranzacțiile care intră sub incidența alineatului (3), instituțiile de credit și financiare menționate la articolul 16, în cadrul activităților lor care implică instituțiile de credit și financiare menționate la alineatul (2) literele (a)-(d):

(a) aplică măsurile de precauție privind clientela stabilite în temeiul articolelor 8 și 9 din Directiva 2005/60/CE a Parlamentului European și a Consiliului ( 7 );

(b) asigură respectarea procedurilor de combatere a spălării banilor și a finanțării terorismului stabilite în temeiul Directivei 2005/60/CE și al Regulamentului (CE) nr. 1781/2006 al Parlamentului European și al Consiliului ( 8 );

(c) solicită ca transferurile de fonduri să fie însoțite de informații privind plătitorii, conform prevederilor Regulamentului (CE) nr. 1781/2006, precum și de informații privind destinatarul plăților și anume, numele destinatarului plăților și numărul contului destinatarului plăților și, după caz, codul unic de identificare a tranzacției și refuză să prelucreze tranzacția dacă vreuna dintre aceste informații lipsește sau este incompletă;

(d) păstrează evidențe privind tranzacțiile, în conformitate cu articolul 30 litera (b) din Directiva 2005/60/CE;

(e) dacă există motive rezonabile pentru a suspecta că fondurile ar putea contribui la programele sau activitățile nord-coreene legate de arme nucleare, arme de distrugere în masă și rachete balistice (denumite în continuare „finanțarea proliferării”), informează cu promptitudine Unitatea de Informații Financiare (UIF), definită în Directiva 2005/60/CE, sau orice altă autoritate competentă desemnată de statul membru în cauză, identificată pe paginile de internet prevăzute în lista din anexa II, fără a se aduce atingere articolului 3 alineatul (1) sau articolului 6;

(f) raportează cu promptitudine orice tranzacție suspectă, inclusiv tentativele de efectuare a unei astfel de tranzacții;

(g) nu efectuează tranzacțiile în privința cărora au suspiciunea rezonabilă că ar putea avea legătură cu finanțarea proliferării, până nu au întreprins acțiunile necesare în conformitate cu litera (e) și nu s-au conformat instrucțiunilor primite din partea UIF sau a autorității competente relevante.

În sensul prezentului alineat, UIF sau orice altă autoritate competentă care servește drept centru național pentru primirea și analizarea tranzacțiilor suspecte primește rapoarte privind potențiala finanțare a proliferării și are acces, în mod direct sau indirect, în timp util, la informațiile financiare, administrative și de asigurare a respectării legii de care are nevoie pentru a-și îndeplini în mod corespunzător această atribuție, inclusiv analiza rapoartelor de tranzacții suspecte.

(8) Obligația autorizării prealabile prevăzută la alineatul (3) se aplică indiferent dacă transferul de fonduri este efectuat printr-o singură operațiune sau prin mai multe operațiuni care par să aibă legătură între ele. În sensul prezentului regulament, „operațiunile care par să aibă legătură între ele” includ:

(a) o serie de transferuri consecutive de la sau către aceeași instituție de credit ori financiară care intră sub incidența alineatului (2) sau de la ori către aceeași persoană, aceeași entitate sau același organism din Coreea de Nord, în legătură cu o obligație unică de transfer de fonduri, în cazul în care fiecare transfer individual se situează sub valoarea de 15 000 EUR, dar, luate împreună, transferurile respective îndeplinesc criteriile pentru autorizare;

(b) un lanț de transferuri care implică diferiți prestatori de servicii de plată sau persoane fizice ori juridice și care privesc o obligație unică de a realiza un transfer de fonduri.

(9) Este interzisă participarea, conștientă și intenționată, la activități al căror obiect sau al căror efect este de a eluda interdicțiile prevăzute la prezentul articol.

▼M27

Articolul 5aa

(1) Se interzice instituțiilor de credit și financiare care intră în domeniul de aplicare al articolului 16 să deschidă un cont bancar pentru misiunile diplomatice sau pentru oficiile consulare ale Coreei de Nord și pentru membrii nord-coreeni ai acestora.

(2) Instituțiile de credit și financiare care intră în domeniul de aplicare al articolului 16 închid toate conturile bancare deținute sau controlate de o misiune diplomatică sau un oficiu consular al Coreei de Nord și de membrii nord-coreeni ai acestora cel târziu până la 11 aprilie 2017.

(3) Prin derogare de la alineatul (1), la cererea unei misiuni diplomatice sau a unui oficiu consular al Coreei de Nord sau a unuia dintre membrii acestora, autoritatea competentă relevantă a statului membru, astfel cum este indicată pe paginile de internet enumerate în anexa II, poate autoriza deschiderea unui singur cont bancar pentru fiecare misiune, oficiu și membru, cu condiția ca misiunea sau oficiul să fie găzduite în statul membru respectiv sau membrul misiunii sau al oficiului să fie acreditat pe lângă statul membru respectiv.

(4) Prin derogare de la alineatul (2), la cererea unei misiuni diplomatice sau a unui oficiu consular al Coreei de Nord sau a unuia dintre membrii acestora, autoritatea competentă relevantă a unui stat membru, astfel cum este indicată pe paginile de internet enumerate în anexa II poate autoriza ca un cont bancar să rămână deschis, cu condiția ca statul membru să fi stabilit că misiunea sau oficiul este găzduit în statul membru respectiv sau că membrul acelei misiuni sau oficiu este acreditat pe lângă statul membru respectiv și aceștia nu dețin niciun alt cont bancar în statul membru respectiv. În cazul în care misiunea, oficiul sau membrul nord-coreean deține mai mult de un cont bancar în statul membru respectiv, misiunea, oficiul sau membrul poate indica ce cont bancar să se păstreze.

(5) Sub rezerva normelor aplicabile ale Convenției de la Viena din 1961 privind relațiile diplomatice și ale Convenției de la Viena din 1963 privind relațiile consulare, statele membre comunică celorlalte state membre și Comisiei numele și informațiile de identificare ale oricăror membri nord-coreeni ai misiunii diplomatice și ai oficiului consular acreditate pe lângă statul membru respectiv cel târziu până la 13 martie 2017 și actualizările ulterioare în termen de o săptămână de la orice modificare a listei respective. Statele membre informează celelalte state membre și Comisia cu privire la orice autorizație acordată în temeiul alineatelor (3) și (4). Autoritatea competentă relevantă a unui stat membru, astfel cum este indicată pe paginile de enumerate în anexa II, poate informa instituțiile de credit și financiare din statul respectiv cu privire la identitatea oricărui membru nord-coreean al unei misiuni diplomatice sau al unui oficiu consular acreditat pe lângă statul respectiv sau pe lângă oricare alt stat membru.

▼M4

Articolul 6

▼M12

(1) Se îngheață toate fondurile și resursele economice aparținând, deținute sau controlate de persoanele, entitățile și organismele enumerate în anexa IV. Anexa IV cuprinde persoanele, entitățile și organismele desemnate de Comitetul pentru sancțiuni sau de Consiliul de Securitate al Organizației Națiunilor Unite în conformitate cu punctul 8 litera (d) din Rezoluția 1718 (2006) a Consiliului de Securitate al ONU și cu punctul 8 din Rezoluția 2094 (2013) a Consiliului de Securitate al ONU.

▼M27

(1a) Se îngheață toate navele menționate în anexa IVa și fondurile și resursele economice deținute de acestea, dacă Comitetul de sancțiuni decide acest lucru. Anexa IVa include navele care au fost desemnate de Comitetul de sancțiuni în temeiul punctului 12 din Rezoluția 2321 (2016) a Consiliului de Securitate al ONU.

▼M12

(2) Se îngheață toate fondurile și resursele economice aparținând, deținute sau controlate de persoanele, entitățile și organismele enumerate în anexa V. Anexa V cuprinde persoanele, entitățile și organismele care nu sunt enumerate în anexa IV și care, în conformitate cu articolul 15 alineatul (1) litera (b) din Decizia 2013/183/PESC au fost identificate de către Consiliu:

(a) ca fiind responsabile, inclusiv prin sprijin sau promovare, de programul nuclear nord-coreean, de programele Coreei de Nord privind alte arme de distrugere în masă ori rachetele balistice ori ca fiind persoane, entități sau organisme care acționează în numele sau la ordinul acestora, ori persoane, entități sau organisme deținute sau controlate de acestea, inclusiv prin mijloace ilicite;

(b) ca fiind furnizoare de servicii financiare sau că efectuează transferul către, prin sau de pe teritoriul Uniunii ori cu implicarea de resortisanți ai statelor membre sau a entităților organizate în temeiul legislației acestor state membre sau a persoanelor ori a instituțiilor financiare de pe teritoriul Uniunii, al oricăror resurse financiare sau al altor active ori resurse care ar putea contribui la programul nuclear nord-coreean, la programele Coreei de Nord privind alte arme de distrugere în masă ori rachetele balistice ori ca fiind persoane, entități sau organisme care acționează în numele sau la ordinul acestora sau persoane, entități sau organisme deținute ori controlate de acestea; sau

(c) ca fiind implicate, inclusiv prin furnizarea de servicii financiare, în livrarea către sau dinspre Coreea de Nord de arme și de materiale conexe de toate tipurile sau de articole, materiale, echipamente, produse și tehnologii care ar putea contribui la programul nuclear nord-coreean, la programele Coreei de Nord privind alte arme de distrugere în masă ori rachetele balistice.

Anexa V face obiectul reexaminării periodice, cel puțin o dată la 12 luni.

(2a) Se îngheață toate fondurile și resursele economice aparținând, deținute sau controlate de persoanele, entitățile și organismele prevăzute în anexa Va. Anexa Va cuprinde persoanele, entitățile sau organismele care nu sunt vizate de anexa IV sau V, care acționează în numele sau din ordinul unei persoane, unei entități sau al unui organism incluse pe lista din anexa IV sau V sau persoanele care îi sprijină în eludarea sancțiunilor sau care încalcă dispozițiile din prezentul regulament sau din Decizia 2013/183/PESC.

Anexa Va face obiectul reexaminării periodice, cel puțin la fiecare 12 luni.

(3) Anexele IV, V și Va includ, atunci când sunt disponibile, informații privind persoanele fizice incluse pe listă, în scopul identificării, într-o măsură suficientă, a persoanelor vizate.

Aceste informații pot cuprinde:

(a) numele și prenumele, inclusiv pseudonimele și titlurile acestora, după caz;

(b) data și locul nașterii;

(c) cetățenia;

(d) numărul pașaportului și al cărții de identitate;

(e) numărul fiscal și de asigurare socială;

(f) sexul;

(g) adresa ori alte informații privind locul în care se află;

(h) funcția sau profesia;

(i) data desemnării.

Anexele IV, V și Va cuprind, de asemenea, motivele includerii pe listă, cum ar fi ocupația.

Anexele IV, V și Va pot cuprinde, de asemenea, elementele de identificare menționate în prezentul alineat privind membrii de familie ai persoanelor incluse pe listă, cu condiția ca aceste elemente să fie necesare într-un caz specific cu scopul exclusiv de a se verifica identitatea persoanei fizice respective, inclusă pe listă.

(4) Se interzice punerea la dispoziție de fonduri sau resurse economice, în mod direct sau indirect, persoanelor fizice sau juridice, entităților sau organismelor enumerate în anexele IV, V și Va sau în beneficiul acestora.

▼M4

(5) Se interzice participarea voluntară și deliberată la activități care au drept scop sau efect direct sau indirect încălcarea măsurilor menționate la alineatele (1) și (2).

▼M20

(6) Se interzice furnizarea de fonduri sau resurse economice persoanelor, entităților sau organismelor din cadrul Guvernului Coreei de Nord sau Partidului Muncitorilor din Coreea, persoanelor ori entităților care acționează în numele sau conform instrucțiunilor acestora sau entităților deținute sau controlate de acestea, în cazul în care s-a stabilit că aceste persoane, entități sau organisme sunt asociate cu programele nucleare sau privind rachetele balistice ale Coreei de Nord sau cu alte activități interzise de Rezoluțiile 1718 (2006), 1874 (2009), 2087 (2013), 2094 (2013) sau 2270 (2016) ale Consiliului de Securitate al ONU.

(7) Interdicția de la alineatul (6) nu se aplică în cazul în care fondurile, alte active financiare și resurse economice sunt necesare pentru a duce la îndeplinire activitățile misiunilor Coreei de Nord la Organizația Națiunilor Unite și la agențiile sale specializate sau la organizații conexe ori alte misiuni diplomatice și consulare ale Coreei de Nord sau în cazul în care autoritatea competentă din statul membru, astfel cum este identificată pe site-urile internet enumerate în anexa II, a obținut aprobarea prealabilă a Comitetului pentru sancțiuni, de la caz la caz, potrivit căreia fondurile, activele financiare sau resursele economice sunt necesare pentru furnizarea de asistență umanitară, pentru denuclearizare sau în orice alt scop care se încadrează în obiectivele Rezoluției 2270 (2016) a Consiliului de Securitate al ONU.

Articolul 6a

Se interzice participarea, în mod direct sau indirect, în asocieri în participație sau orice alte acorduri comerciale cu entitățile enumerate în anexa IV, precum și cu persoanele sau entitățile care acționează în numele sau conform instrucțiunilor acestora.

▼M12

Articolul 7

(1) Prin derogare de la articolul 6, autoritățile competente din statele membre indicate pe site-urile web enumerate în anexa II pot autoriza, în condițiile pe care le consideră adecvate, deblocarea anumitor fonduri sau resurse economice înghețate sau punerea la dispoziție a anumitor fonduri sau resurse economice, după ce constată că fondurile sau resursele economice în cauză sunt:

(a) necesare pentru satisfacerea necesităților de bază ale persoanelor fizice sau juridice, entităților sau organismelor enumerate în anexele IV, V sau Va și ale membrilor de familie care se află în întreținerea respectivelor persoane fizice, inclusiv a cheltuielilor pentru alimente, chirie sau rate ipotecare, medicamente sau cheltuieli medicale, impozite, prime de asigurare și plata serviciilor publice;

(b) destinate exclusiv plății unor onorarii rezonabile și rambursării cheltuielilor suportate în legătură cu prestarea unor servicii juridice; sau

(c) destinate exclusiv plății unor taxe ori comisioane aferente serviciilor de păstrare sau gestionare curentă a fondurilor sau a resurselor economice înghețate; precum și

(d) în cazul în care autorizația privește o persoană, o entitate sau un organism enumerate în anexa IV, statul membru în cauză a notificat Comitetului pentru sancțiuni decizia și intenția sa de a acorda o autorizație, iar Comitetul pentru sancțiuni nu a ridicat obiecții în termen de cinci zile lucrătoare de la notificare.

(2) Prin derogare de la articolul 6, autoritățile competente din statele membre menționate pe site-urile web enumerate în anexa II pot autoriza deblocarea anumitor fonduri sau resurse economice înghețate sau punerea la dispoziție a anumitor fonduri sau resurse economice, în cazul în care au constatat că fondurile sau resursele economice respective sunt necesare pentru acoperirea unor cheltuieli cu caracter excepțional, cu condiția ca:

(a) în cazul în care autorizația privește o persoană, o entitate sau un organism enumerate în anexa IV, această decizie să fi fost notificată de către statul membru în cauză Comitetului pentru sancțiuni și acesta să o fi aprobat; și

(b) în cazul în care autorizația se referă la o persoană, o entitate sau un organism enumerate în anexa V sau Va, statul membru în cauză să fi notificat, cu cel puțin două săptămâni înainte de eliberarea autorizației, celorlalte state membre și Comisiei, motivele pentru care consideră că ar trebui acordată o autorizație specifică.

(3) Statul membru respectiv informează celelalte state membre și Comisia cu privire la orice autorizație acordată în temeiul alineatelor (1) și (2).

▼M22

Articolul 8

(1) Prin derogare de la articolul 6, autoritățile competente ale statelor membre, identificate pe paginile de internet prevăzute în lista din anexa II, pot autoriza deblocarea anumitor fonduri sau resurse economice înghețate, dacă sunt îndeplinite următoarele condiții:

(a) fondurile sau resursele economice fac obiectul unei decizii judiciare, administrative sau arbitrale adoptate înainte de data desemnării persoanei, a entității sau a organismului menționat la articolul 6 sau al unei hotărâri judecătorești, administrative sau arbitrale pronunțate înaintea datei respective;

(b) fondurile sau resursele economice vor fi utilizate exclusiv pentru plata creanțelor recunoscute printr-o astfel de decizie sau a căror valabilitate este recunoscută printr-o asemenea hotărâre, în limitele stabilite de actele cu putere de lege și normele administrative aplicabile care reglementează drepturile creditorilor;

(c) decizia sau hotărârea nu este în favoarea unei persoane, a unei entități sau a unui organism prevăzut în listele din anexele IV, V sau Va;

(d) recunoașterea faptului că decizia sau hotărârea nu contravine politicii publice a statului membru interesat; și

(e) decizia sau hotărârea privind persoanele, entitățile și organismele prevăzute în lista din anexa IV a fost notificată de către statul membru în cauză Comitetului de sancțiuni.

(2) Prin derogare de la articolul 6 și numai în cazul în care o persoană, o entitate sau un organism prevăzute în lista din anexa V trebuie să efectueze o plată în temeiul unui contract sau al unui acord încheiat de persoana, entitatea sau organismul în cauză ori în temeiul unei obligații care a apărut în sarcina sa înainte de data la care persoana, entitatea sau organismul în cauză a fost desemnat, autoritățile competente ale statelor membre, identificate pe paginile de internet prevăzute în lista din anexa II, pot autoriza, în condițiile pe care le consideră adecvate, deblocarea anumitor fonduri sau resurse economice înghețate, cu condiția ca autoritatea competentă în cauză să fi stabilit că:

(a) contractul nu se referă la articolele, operațiunile, serviciile sau tranzacțiile prevăzute la articolul 2 alineatul (1) litera (a), la articolul 2 alineatul (3) și la articolul 3; și

(b) plata nu este primită în mod direct sau indirect de către o persoană, o entitate sau un organism indicat în anexa V.

(3) Statul membru în cauză notifică celorlalte state membre și Comisiei, cu cel puțin 10 zile înainte de acordarea fiecărei autorizații în temeiul alineatului (2), decizia și intenția sa de a acorda autorizația.

▼M17

Articolul 8a

(1) Prin derogare de la articolul 6 alineatul (4), autoritățile competente ale statelor membre indicate pe site-urile web enumerate în anexa II pot autoriza punerea la dispoziția Korea National Insurance Corporation (KNIC) a anumitor fonduri sau resurse economice, atunci când acest lucru este necesar pentru plata primelor de asigurare în temeiul unui contract de asigurare sau de reasigurare încheiat cu un cetățean al unui stat membru sau cu o persoană juridică, o entitate sau un organism constituit în conformitate cu legislația unui stat membru, cu condiția ca plata:

(a) să se efectueze exclusiv în scopul unor activități a căror desfășurare în Coreea de Nord de către un cetățean al unui stat membru sau o persoană juridică, o entitate sau un organism constituit în conformitate cu legislația unui stat membru nu este interzisă în temeiul prezentului regulament;

(b) să nu se efectueze, direct sau indirect, în beneficiul unei persoane, entități sau organism dintre cele enumerate în listele din anexa IV, V sau Va, cu excepția KNIC.

(2) Un cetățean al unui stat membru sau o persoană juridică, o entitate sau un organism constituit în conformitate cu legislația unui stat membru poate primi plăți din partea KNIC sub rezerva unei autorizații prealabile din partea autorităților competente din statele membre indicate pe site-urile web enumerate în anexa II. O astfel de autorizație poate fi acordată cu condiția ca plata:

(a) să fie datorată în temeiul unui contract de servicii de asigurare menționat la alineatul (1) litera (a), sau în temeiul unui contract de servicii de asigurare încheiat de KNIC în legătură cu daune provocate pe teritoriul Uniunii de oricare dintre părțile la un astfel de contract;

(b) să nu fie, nici direct nici indirect, în beneficiul unei persoane, al unei entități sau al unui organism dintre cele enumerate în listele prevăzute în anexa IV, V sau Va;

(c) să nu contribuie la niciuna dintre activitățile interzise în temeiul prezentului regulament; și

(d) să nu ducă la deblocarea unor fonduri sau resurse economice ale KNIC situate în afara Coreei de Nord.

(3) Autorizația prevăzută la alineatele (1) și (2) din prezentul articol nu este necesară atunci când plata efectuată de sau către KNIC este necesară în scopurile oficiale ale unei misiuni diplomatice sau consulare a unui stat membru în Coreea de Nord.

(4) Prin derogare de la articolul 6 alineatul (2), autoritățile competente ale statelor membre indicate pe site-urile web enumerate în anexa II pot autoriza deblocarea anumitor fonduri sau resurse economice înghețate ale KNIC, în condițiile pe care le consideră adecvate, după ce au stabilit că:

(a) fondurile sau resursele economice sunt utilizate exlusiv pentru plîți datorate de KNIC în temeiul unui contract încheiat înainte de 1 aprilie 2016;

(b) contractul nu are nicio legătură directă sau indirectă cu o activitate interzisă în temeiul prezentului regulament;

(c) plata nu este nici direct nici indirect în beneficiul unei persoane, al unei entități sau al unui organism dintre cele enumerate în listele prevăzute în anexa IV, V sau Va.

Respectivul stat membru informează celelalte state membre și Comisia cu privire la orice autorizație acordată în temeiul prezentului alineat.

▼M4

Articolul 9

(1) Articolul 6 alineatul (4) nu interzice instituțiilor financiare sau de credit din Uniune să crediteze conturile înghețate în cazul în care acestea primesc fonduri transferate de o terță parte în contul unei persoane fizice sau juridice, entități sau organism aflat pe listă, cu condiția ca sumele suplimentare primite în astfel de conturi să fie la rândul lor înghețate. Instituția financiară sau de credit informează fără întârziere autoritățile competente despre astfel de tranzacții.

(2) Articolul 6 alineatul (4) nu se aplică adăugării în conturile înghețate a următoarelor sume:

(a) dobânzi sau venituri acumulate în conturile respective; sau

(b) plăți datorate în temeiul unor contracte, acorduri sau obligații încheiate sau apărute înainte de data desemnării persoanei, entității sau organismului menționate la articolul 6;

cu condiția ca toate aceste dobânzi, venituri de altă natură și plăți să fie înghețate în conformitate cu articolul 6 alineatele (1) sau (2).

▼M9

Articolul 9a

Se interzic:

(a) vânzarea sau cumpărarea de obligațiuni publice sau garantate de stat, emise ulterior datei de 19 februarie 2013, în mod direct sau indirect, către sau de la următoarele entități:

(i) Coreea de Nord sau Guvernul Coreei de Nord, precum și organismele, societățile și agențiile sale publice;

(ii) Banca Centrală a Coreei de Nord;

(iii) o instituție de credit sau financiară cu sediul în Coreea de Nord sau orice instituție de credit sau financiară menționată la articolul 11a alineatul (2);

(iv) o persoană fizică sau juridică, o entitate sau un organism care acționează în numele unei persoane juridice, al unei entități sau al unui organism menționat la punctul (i) sau (ii) sau la instrucțiunile acestuia;

(v) o persoană juridică, o entitate sau un organism aflat(ă) în proprietatea sau sub controlul unei persoane, al unei entități sau al unui organism menționat la punctul (i), (ii) sau (iii);

(b) furnizarea de servicii de brokeraj cu privire la obligațiuni publice sau garantate de stat, emise ulterior datei de 19 februarie 2013, unei persoane, unei entități sau unui organism menționat la litera (a);

(c) oferirea de asistență unei persoane, unei entități sau unui organism menționat(ă) la litera (a) în vederea emisiunii de obligațiuni publice sau garantate de stat, prin furnizarea de servicii de brokeraj, de publicitate sau a oricăror altor servicii cu privire la obligațiunile respective.

▼M27

Articolul 9b

(1) Se interzice furnizarea de finanțare sau de asistență financiară pentru schimburile comerciale cu Coreea de Nord, inclusiv acordarea de credite la export, garanții sau asigurări, către persoane fizice sau juridice, entități sau organisme implicate în acest tip de schimburi comerciale.

(2) Prin derogare de la alineatul (1), autoritatea competentă relevantă a statului membru, astfel cum este identificată pe paginile de internet enumerate în anexa II, poate autoriza sprijinul financiar privat pentru schimburile comerciale cu Coreea de Nord, cu condiția ca statul membru să fi obținut aprobarea prealabilă a Comitetului de sancțiuni pentru fiecare caz în parte.

(3) Statul membru în cauză informează celelalte state membre și Comisia în legătură cu orice autorizație acordată în temeiul alineatului (2).

▼C4

Articolul 9c

(1) Nu se dă curs niciunei cereri în legătură cu orice contract sau tranzacție a cărei executare a fost afectată, în mod direct sau indirect, în totalitate sau parțial, de măsurile impuse prin prezentul regulament, inclusiv cererilor de despăgubire sau oricărei alte cereri de acest tip, cum ar fi cererile de compensare sau cele de chemare în garanție, mai ales cererilor de prelungire sau de plată a unei obligațiuni, a unei garanții sau a unei indemnizații, în special a unei garanții financiare sau a unei indemnizații financiare, indiferent de formă, în cazul în care sunt formulate de:

(a) persoanele, entitățile sau organismele desemnate indicate în anexa IV sau V;

(b) orice altă persoană, entitate sau organism din Coreea de Nord, inclusiv Guvernul Coreei de Nord, precum și organismele, societățile și agențiile sale publice; sau

(c) orice persoană, entitate sau organism care acționează prin intermediul sau în numele uneia dintre persoanele, entitățile sau organismele menționate la literele (a) și (b).

(2) Executarea unui contract sau a unei tranzacții se consideră ca fiind afectată de măsurile impuse prin prezentul regulament în cazul în care existența sau conținutul cererii rezultă în mod direct sau indirect din respectivele măsuri.

(3) În cadrul oricărei proceduri de executare a unei cereri, sarcina de a dovedi că satisfacerea cererii nu este interzisă de alineatul (1) revine persoanei care solicită executarea respectivei cereri.

(4) Prezentul articol nu aduce atingere dreptului persoanelor, al entităților și al organismelor menționate la alineatul (1) la controlul jurisdicțional al legalității neexecutării obligațiilor contractuale, în conformitate cu prezentul regulament.

▼B

Articolul 10

(1) Fără a aduce atingere normelor aplicabile cu privire la comunicarea de informații, confidențialitatea și secretul profesional, persoanele fizice și juridice, entitățile și organismele:

(a) furnizează de îndată autorităților competente din statele membre în care își au reședința sau sunt stabilite, indicate în paginile web enumerate în anexa II, orice informații care ar putea favoriza respectarea prezentului regulament, cum ar fi conturile și sumele înghețate în conformitate cu articolul 6, și transmit informațiile respective Comisiei, în mod direct sau prin intermediul respectivelor state membre;

(b) cooperează cu autoritățile competente indicate în paginile web enumerate în anexa II pentru verificarea acestei informații.

(2) Orice informații suplimentare primite direct de Comisie sunt comunicate respectivelor state membre.

(3) Orice informații furnizate sau primite în conformitate cu prezentul articol sunt utilizate numai în scopul pentru care au fost furnizate sau primite.

▼M22

Articolul 11

(1) Înghețarea fondurilor și a resurselor economice sau refuzul de a pune la dispoziție fonduri ori resurse economice, efectuat cu bună-credință, pe motiv că o astfel de acțiune este în conformitate cu prezentul regulament, nu angajează în niciun fel răspunderea persoanei fizice sau juridice, a entității ori a organismului care pune în aplicare măsura, a personalului său de conducere ori a angajaților săi, cu excepția cazului în care se dovedește că fondurile și resursele economice au fost înghețate sau reținute din neglijență.

(2) Acțiunile desfășurate de persoane fizice sau juridice, de entități sau de organisme nu angajează în niciun fel răspunderea acestora, în cazul în care acestea nu au știut și nu au avut niciun motiv întemeiat pentru a suspecta că acțiunile lor vor încălca măsurile prevăzute în prezentul regulament.

Articolul 11a

(1) Se interzice permiterea accesului în porturile situate pe teritoriul Uniunii oricărei nave:

(a) care este deținută sau operată de Coreea de Nord ori al cărei echipaj provine din Coreea de Nord;

(b) în cazul în care există motive rezonabile pentru a crede că aceasta este deținută sau controlată, în mod direct ori indirect, de o persoană sau entitate enumerată în anexa IV;

(c) dacă există motive rezonabile pentru a crede că aceasta poate conține articole a căror furnizare, a căror vânzare, al căror transfer sau al căror export este interzis de prezentul regulament;

(d) care a refuzat să se supună inspecției după ce aceasta a fost autorizată de statul de pavilion al navei sau de statul de înregistrare; sau

(e) care este apatridă și a refuzat să fie inspectată în conformitate cu articolul 5 alineatul (1); sau

▼M27

(f) care este menționată în anexa IVa, în cazul în care Comitetul de sancțiuni decide acest lucru.

▼M27

(2) Alineatul (1) nu se aplică:

(a) în caz de urgență;

(b) în cazul în care nava se întoarce în portul de origine;

(c) în cazul unei nave care intră într-un port pentru inspecție, atunci când este vorba despre o navă care intră în domeniul de aplicare al alineatului (1) literele (a)-(e).

(3) Prin derogare de la interdicția prevăzută la alineatul (1), în cazul în care este vorba despre o navă care intră în domeniul de aplicare al alineatului (1) literele (a)-(e), autoritatea competentă relevantă a statului membru în cauză, astfel cum este indicată pe paginile de internet prevăzute în lista din anexa II, poate autoriza intrarea unei nave într-un port dacă:

(a) Comitetul de sancțiuni a stabilit în prealabil că acest lucru este necesar în scopuri umanitare sau în orice alt scop care se încadrează în obiectivele Rezoluției 2270 (2016) a Consiliului de Securitate ONU; sau

(b) statul membru a stabilit în prealabil că acest lucru este necesar în scopuri umanitare sau în orice alt scop care este în concordanță cu obiectivele prezentului regulament.

(4) Prin derogare de la interdicția prevăzută la alineatul (1) litera (f), autoritatea competentă relevantă a statului membru în cauză, astfel cum este indicată pe paginile de internet enumerate în anexa II, poate autoriza intrarea unei nave într-un port în cazul în care Comitetul de sancțiuni a indicat astfel.

(5) Se interzice oricărei aeronave operate de transportatori aerieni nord-coreeni sau provenite din Coreea de Nord să decoleze de pe un teritoriu al Uniunii, să aterizeze pe un astfel de teritoriu sau să îl survoleze.

(6) Alineatul (5) nu se aplică:

(a) dacă aeronava aterizează pentru inspecție;

(b) în situația unei aterizări de urgență.

(7) Prin derogare de la alineatul (5), autoritatea competentă relevantă a statului membru, astfel cum este indicată pe paginile de internet enumerate în anexa II, poate autoriza o aeronavă să decoleze de pe un teritoriu al Uniunii, să aterizeze pe un astfel de teritoriu sau să îl survoleze dacă respectiva autoritate competentă a stabilit în prealabil că acest lucru este necesar în scopuri umanitare sau în orice alt scop care este în concordanță cu obiectivele prezentului regulament.

Articolul 11b

(1) Se interzice:

(a) leasingul sau închirierea navelor sau a aeronavelor ori furnizarea de servicii de echipaj către Coreea de Nord, către persoanele sau entitățile enumerate în anexa IV, către orice alte entități din Coreea de Nord, către orice alte persoane sau entități care au contribuit la încălcarea dispozițiilor Rezoluției 1718 (2006), 1874 (2009), 2087 (2013), 2094 (2013), 2270 (2016) sau 2321 (2016) a Consiliului de Securitate al ONU sau către orice persoană sau entitate care acționează în numele sau conform instrucțiunilor oricăreia dintre aceste persoane sau entități și al unor entități deținute sau controlate de acestea;

(b) achiziționarea de servicii de echipaj de nave și aeronave din Coreea de Nord;

(c) deținerea, închirierea, exploatarea, asigurarea sau furnizarea de servicii de clasificare a navelor sau de servicii conexe oricărei nave care arborează pavilionul Coreei de Nord;

(d) înregistrarea sau menținerea în registru a oricărei nave deținute, controlate sau exploatate de Coreea de Nord sau de resortisanți ai Coreei de Nord sau care a fost radiată de către un alt stat în temeiul punctului 24 din Rezoluția 2321(2016) a Consiliului de Securitate al ONU;

(e) furnizarea de servicii de asigurare sau reasigurare pentru navele deținute, controlate sau exploatate de Coreea de Nord.

(2) Prin derogare de la interdicția de la alineatul (1) litera (a), autoritatea competentă relevantă a unui stat membru, astfel cum este indicată pe paginile de internet enumerate în anexa II, poate autoriza leasingul, închirierea sau furnizarea de servicii de echipaj, cu condiția ca statul membru să fi obținut aprobarea prealabilă a Comitetului de sancțiuni pentru fiecare caz în parte.

(3) Prin derogare de la interdicțiile prevăzute la alineatul (1) literele (b) și (c), autoritatea competentă relevantă a unui stat membru, astfel cum este indicată pe paginile de internet enumerate în anexa II, poate autoriza deținerea, leasingul, exploatarea sau furnizarea de servicii de clasificare a navelor sau de servicii asociate oricărei nave care arborează pavilionul Coreei de Nord sau înregistrarea ori menținerea în registru a oricărei nave deținute, controlate sau exploatate de Coreea de Nord sau de resortisanți ai Coreei de Nord, cu condiția ca statul membru să fi obținut aprobarea prealabilă a Comitetului de sancțiuni pentru fiecare caz în parte.

(4) Prin derogare de la interdicția prevăzută la alineatul (1) litera (e), autoritatea competentă relevantă a unui stat membru, astfel cum este indicată pe paginile de internet enumerate în anexa II, poate autoriza furnizarea de servicii de asigurare sau de reasigurare, în cazul în care Comitetul de sancțiuni a stabilit în prealabil, pentru fiecare caz în parte, că activitățile în care este implicată nava sunt desfășurate exclusiv în scopuri de subzistență care nu vor fi utilizate de către persoane sau entități din Coreea de Nord pentru a genera venituri, sau sunt desfășurate exclusiv în scopuri umanitare.

(5) Statul membru respectiv informează celelalte state membre și Comisia cu privire la orice autorizație acordată în temeiul alineatelor (2), (3) și (4).

▼M22 —————

▼M27

Articolul 11c

Prin derogare de la interdicțiile care decurg din Rezoluția 1718(2006), 1874(2009), 2087(2013), 2094(2013), 2070(2016) sau 2321(2016) a Consiliului de Securitate al ONU, autoritatea competentă relevantă a unui stat membru, astfel cum este indicată pe paginile de internet enumerate în anexa II, poate autoriza orice activități în cazul în care Comitetul de sancțiuni a stabilit, pentru fiecare caz în parte, că acestea sunt necesare pentru a facilita activitatea organizațiilor internaționale și neguvernamentale care desfășoară activități de asistență și ajutor în Coreea de Nord în beneficiul populației civile din Coreea de Nord, în temeiul punctului 46 din Rezoluția 2321(2016) a Consiliului de Securitate al ONU.

▼B

Articolul 12

Comisia și statele membre se informează reciproc fără întârziere cu privire la măsurile luate în temeiul prezentului regulament și își comunică informațiile utile de care dispun în ceea ce privește prezentul regulament, în special cele privind încălcările și problemele întâmpinate în punerea în aplicare a acestuia și hotărârile judecătorești pronunțate de instanțele naționale.

▼M4

Articolul 13

(1) Comisia este împuternicită:

(a) să modifice anexa I în funcție de ceea ce stabilește fie Comitetul de sancțiuni, fie Consiliul de Securitate al ONU și, după caz, să adauge numerele de referință preluate din Nomenclatura combinată în conformitate cu anexa I la Regulamentul (CEE) nr. 2658/87;

(b) să modifice anexa II pe baza informațiilor furnizate de statele membre;

▼M27

(c) să modifice anexele III, IIIa și IIIb pentru a detalia sau adapta lista produselor enumerate în aceasta, în conformitate cu orice definiții sau orientări care pot fi promulgate fie de Comitetul de sancțiuni, fie de Consiliul de Securitate al ONU, sau pentru a adăuga numerele de referință preluate din Nomenclatura combinată în conformitate cu anexa I la Regulamentul (CEE) nr. 2658/87, dacă este necesar sau oportun;

(d) să modifice anexele IV și IVa în funcție de ceea ce stabilește fie Comitetul de sancțiuni, fie Consiliul de Securitate al ONU;

▼M4

(e) să modifice anexele V și VI în conformitate cu deciziile adoptate privind anexele II, III, IV și V la Poziția comună 2006/795/PESC; și

▼M20

(f) să modifice anexele Ic, Id și Ie în funcție de ceea ce stabilește fie Comitetul pentru sancțiuni, fie Consiliul de Securitate al ONU sau în funcție de deciziile adoptate privind aceste anexe menționate în Decizia 2013/183/PESC a Consiliului; și

▼M27

(g) să modifice anexele Ig și Ih în funcție de ceea ce stabilește fie Comitetul de sancțiuni, fie Consiliul de Securitate al ONU și să adauge numerele de referință preluate din Nomenclatura combinată, astfel cum sunt stabilite în anexa I la Regulamentul (CEE) nr. 2658/87.

▼M4

(2) Comisia prelucrează datele cu caracter personal pentru a-și putea exercita atribuțiile care îi revin în temeiul prezentului regulament și în conformitate cu dispozițiile Regulamentului (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date ( 9 ).

▼M20

Articolul 13a

Este interzisă participarea în cunoștință de cauză și deliberată la activități care au drept scop sau efect eludarea interdicțiilor prevăzute de prezentul regulament.

▼B

Articolul 14

(1) Statele membre stabilesc normele privind sancțiunile care se aplică în cazul încălcării prezentului regulament și iau măsurile necesare pentru a garanta aplicarea acestora. Sancțiunile prevăzute sunt eficiente, proporționale și disuasive.

(2) După intrarea în vigoare a prezentului regulament, Comisiei îi sunt comunicate de îndată de statele membre normele în cauză, precum și orice modificare ulterioară a acestora.

Articolul 15

(1) Statele membre desemnează autoritățile competente prevăzute în prezentul regulament și le indică în sau prin paginile web enumerate în anexa II.

(2) După intrarea în vigoare a prezentului regulament, statele membre informează neîntârziat Comisia în legătură cu autoritățile competente și cu orice modificări ulterioare referitoare la acestea.

▼M4

Articolul 16

Prezentul regulament se aplică:

(a) pe teritoriul Uniunii;

(b) la bordul oricăror aeronave sau nave care se află sub jurisdicția unui stat membru;

(c) oricărei persoane, din interiorul sau exteriorul Uniunii, care este resortisant al unui stat membru;

(d) oricărei persoane juridice, entități sau organism care este înregistrat sau constituit în conformitate cu legislația unui stat membru;

(e) oricărei persoane juridice, entități sau organism care își exercită întreaga activitate sau o parte a acesteia în Uniune.

▼B

Articolul 17

Prezentul regulament intră în vigoare la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre.

▼M4









ANEXA I

PRODUSELE ȘI TEHNOLOGIILE MENȚIONATE LA ARTICOLELE 2 ȘI 3

Toate produsele și tehnologiile enumerate în anexa I la Regulamentul (CE) nr. 428/2009.

▼M5









ANEXA Ia

Produsele și tehnologiile menționate la articolele 2 și 3

Alte articole, materiale, echipamente, produse și tehnologii care ar putea să contribuie la programele Coreei de Nord privind activitățile nucleare, alte arme de distrugere în masă sau rachetele balistice

1. Cu excepția cazului în care se prevede altfel, numerele de referință utilizate în coloana intitulată „Descriere” se referă la descrierile produselor și tehnologiilor cu dublă utilizare prevăzute în anexa I la Regulamentul (CE) nr. 428/2009 ( 10 ).

2. Un număr de referință prezent în coloana intitulată „Articolul corespunzător din anexa I la Regulamentul (CE) nr. 428/2009” indică faptul că caracteristicile articolului descris în coloana „Descriere” sunt în afara parametrilor prevăzuți în descrierea articolului cu dublă utilizare la care se face trimitere.

3. Definițiile termenilor aflați între „ghilimele simple” figurează într-o notă tehnică cu privire la articolul respectiv.

4. Definițiile termenilor aflați între „ghilimele duble” se regăsesc în anexa I la Regulamentul (CE) nr. 428/2009.

NOTE GENERALE

1. Obiectul interdicțiilor incluse în prezenta anexă nu devine inoperant din cauza exportului de produse nesupuse interdicției (inclusiv de instalații) care conțin una sau mai multe componente supuse interdicției atunci când componenta sau componentele respective constituie elementul principal al acestor produse și pot fi practic demontate și folosite în alte scopuri.

N.B.: Pentru a stabili dacă componenta sau componentele supuse interdicției sunt considerate element principal, este necesară evaluarea factorilor de cantitate, valoare și know-how tehnologic implicați, precum și a altor circumstanțe speciale care pot face din componenta sau componentele supuse interdicției elementul principal al produselor care sunt achiziționate.

2. Produsele care figurează în prezenta anexă pot fi atât produse noi, cât și produse deja utilizate.

NOTE GENERALE PRIVIND TEHNOLOGIILE (NGT)

(A se citi coroborat cu partea C.)

1. În conformitate cu dispozițiile părții B, se interzice vânzarea, furnizarea, transferul sau exportul de „tehnologii”„necesare” pentru „dezvoltarea”, „producția” sau „utilizarea” produselor a căror vânzare, furnizare, transfer sau export sunt interzise în partea A (Produse) de mai jos.

2. „Tehnologiile”„necesare” pentru „dezvoltarea”, „producția” sau „utilizarea” produselor care fac obiectul interdicției rămân supuse interdicției chiar și atunci când se aplică unor produse care nu sunt interzise.

3. Interdicțiile nu se aplică „tehnologiilor” minime necesare pentru instalarea, exploatarea, întreținerea (verificarea) și repararea produselor care nu sunt interzise.

4. Interdicțiile referitoare la transferul de „tehnologii” nu se aplică informațiilor care aparțin „domeniului public”, „cercetării științifice fundamentale” sau informațiilor minime necesare pentru cererile de brevet.

A. PRODUSE

SUBSTANȚE, INSTALAȚII ȘI ECHIPAMENTE NUCLEARE







I.A0. Produse Nr. Descriere Articolul corespunzător din anexa I la Regulamentul (CE) nr. 428/2009 I.A0.001 Următoarele tipuri de lămpi cu catod cavitar: a. lămpi cu catod cavitar cu iod cu ferestre din siliciu pur sau cuarț; b. lămpi cu catod cavitar cu uraniu. I.A0.002 Izolatori Faraday cu lungimea de undă 500 nm – 650 nm I.A0.003 Rețele optice cu lungimea de undă 500 nm – 650 nm I.A0.004 Fibre optice cu lungimea de undă 500nm-650 nm, acoperite cu straturi antireflexie cu lungimea de undă de 500 nm - 650 nm, diametrul miezului acestora fiind mai mare de 0,4 mm și cel mult egal cu 2 mm I.A0.005 Componente și echipamente de testare ale vaselor reactoarelor nucleare, altele decât cele specificate în 0A001, după cum urmează: a. dispozitive de etanșare; b. componente interne; c. echipamente de etanșare, de testare și de măsură. 0A001 I.A0.006 Sisteme de detecție nucleară, altele decât cele indicate la 0A001.j. sau la 1A004.c., pentru detectarea, identificarea sau cuantificarea materialelor radioactive și a radiației de origine nucleară și componente special proiectate ale acestora. N.B.: Pentru echipamente personale, a se vedea I.A1.004 mai jos. 0A001.j. 1A004.c. I.A0.007 Valve cu etanșare tip burduf, altele decât cele indicate la 0B001.c.6., 2A226 sau 2B350, fabricate din aliaj de aluminiu sau din oțel inoxidabil de tip 304, 304L sau 316 L. 0B001.c.6. 2A226 2B350 I.A0.008 Oglinzi laser, altele decât cele menționate la 6A005.e, confecționate din substraturi care au un coeficient de dilatare termică de 10-6 K-1 sau mai puțin la 20°C (de exemplu, siliciu topit sau safir). Notă: Acest articol nu include sistemele optice special proiectate pentru aplicații astronomice, cu excepția cazului în care oglinzile conțin siliciu topit. 0B001.g.5. 6A005.e. I.A0.009 Lentile laser, altele decât cele indicate la 6A005.e.2, confecționate din substraturi care au un coeficient de dilatare termică de 10-6 K-1 sau mai puțin la 20°C (de exemplu, siliciu topit). 0B001.g. 6A005.e.2. I.A0.010 Conducte, instalații de conducte, flanșe, garnituri fabricate sau căptușite cu nichel sau aliaj de nichel cu un conținut de nichel mai mare de 40 % din greutate, altele decât cele indicate la 2B350.h.1. 2B350 I.A0.011 Pompe de vid, altele decât cele indicate la 0B002.f.2. sau 2B231, după cum urmează: a. pompe turbomoleculare cu un debit egal sau mai mare de 400 l/s; b. pompe de vid preliminar de tip root cu un debit de aspirație volumetric mai mare de 200m3/h; c. compresor și pompe de vid, ambele cu etanșare tip burduf cu funcționare în regim uscat. 0B002.f.2. 2B231 I.A0.012 Incinte ecranate pentru manipularea, depozitarea și prelucrarea substanțelor radioactive (camere fierbinți). 0B006 I.A0.013 „Uraniu natural” sau „uraniu sărăcit” sau toriu sub formă de metal, aliaj, compus chimic sau concentrat și orice alte materiale care conțin unul sau mai multe din materialele menționate anterior, altele decât cele indicate la 0C001. 0C001 I.A0.014 Camere de detonare cu o capacitate de absorbție a exploziei superioară echivalentului a 2,5 kg TNT.

MATERIALE SPECIALE ȘI ECHIPAMENTE CONEXE







I.A1. Produse Nr. Descriere Articolul corespunzător din anexa I la Regulamentul (CE) nr. 428/2009 I.A1.001 Solvent pe bază de acid fosforic (2-etil-hexil) (HDEHP sau D2HPA) număr CAS (Chemical Abstract Number) [CAS 298-07-7] în orice cantitate, cu o puritate mai mare de 90%. I.A1.002 Fluor gazos număr CAS (Chemical Abstract Number) [7782-41-4] cu o puritate mai mare de 95 %. I.A1.003 Dispozitive de etanșare inelare și garnituri cu un diametru interior mai mic sau egal cu 400 mm, confecționate din unul din următoarele materiale: a. copolimeri de fluorură de viniliden cu o structură cristalină beta de 75 % sau mai mare, fără alungire; b. polimide fluorurate, cu un conținut de fluor combinat de 10% din greutate sau mai mare; c. elastomeri de fosfazen fluorurat, cu un conținut de fluor combinat de 30% din greutate sau mai mare; d. policlorotrifluoretilenă (PCTFE, de exemplu Kel-F ®); e. elastomeri cu fluor (de exemplu, Viton ®, Tecnoflon ®); f. politetrafluoretilenă (PTFE). 1A001 I.A1.004 Echipamente personale pentru detectarea radiațiilor de origine nucleară, altele decât cele indicate la 1A004.c., inclusiv dozimetre personale. 1A004.c. I.A1.005 Celule electrolitice pentru producția de fluor, altele decât cele indicate la 1B225, a căror capacitate de producție depășește 100 g de fluor pe oră. 1B225 I.A1.006 Catalizatori, alții decât cei indicați la 1A225 sau 1B231, care conțin platină, paladiu sau rodiu, folosiți pentru a iniția reacția de schimb de izotopi de hidrogen între hidrogen și apă pentru recuperarea tritiului din apa grea sau pentru producția de apă grea. 1A225 1B231 I.A1.007 Aluminiu și aliaje de aluminiu, altele decât cele indicate la 1C002.b.4. sau 1C202.a., brute sau semifabricate, care prezintă una dintre următoarele caracteristici: a. „capabile de” o rezistență maximă la tracțiune egală cu 460 MPa sau mai mare la 293 K (20 °C); sau b. având o rezistență la tracțiune egală cu 415 MPa sau mai mare la de 298 K (25 °C). Notă tehnică: Mențiunea aliaje „capabile de” se referă la aliajele înainte sau după tratament termic. 1C002.b.4. 1C202.a. I.A1.008 Metale magnetice, de orice tip și sub orice formă, altele decât cele indicate la 1C003.a., cu o „permeabilitate relativă inițială” de 120 000 sau mai mare și o grosime între 0,05 și 0,1 mm. Notă tehnică: Măsurarea „permeabilității relative inițiale” se face pe materiale recoapte complet. 1C003.a. I.A1.009 „Materiale fibroase sau filamentare” sau preimpregnate, altele decât cele indicate la 1C010.a., 1C010.b., 1C210.a. sau 1C210.b., după cum urmează: a. „materiale fibroase sau filamentare” cu aramide, care prezintă una dintre caracteristicile următoare: 1. un „modul specific” mai mare de 10 × 106 m; sau 2. o „rezistență la tracțiune specifică” care depășește 17 × 104 m; b. „materiale fibroase sau filamentare” pe bază de sticlă, care prezintă una dintre caracteristicile următoare: 1. Un „modul specific” mai mare de 3,18 × 106 m; sau 2. o „rezistență la tracțiune specifică” care depășește 76,2 × 103 m; c. „toroane”, „mănunchiuri”, „meșe” sau „benzi” continue impregnate cu rășini termorezistente, cu o grosime egală cu 15 mm sau mai mică (odată preimpregnate), confecționate din „materiale fibroase sau filamentare” pe bază de sticlă, altele decât cele indicate la I.A1.010 de mai jos; d. „materiale fibroase sau filamentare” cu carbon; e. „toroane”, „mănunchiuri”, „meșe” sau „benzi” continue impregnate cu rășini termorezistente, confecționate din „materiale fibroase sau filamentare” cu carbon. f. „toroane”, „mănunchiuri”, „meșe” sau „benzi” continue de poliacrilonitril (PAN); g. „materiale fibroase sau filamentare” din para-aramide (Kevlar ® și alte fibre de tip Kevlar ® ) 1C010.a. 1C010.b. 1C210.a. 1C210.b. I.A1.010 Fibre impregnate cu rășină sau gudron (preimpregnate), fibre acoperite cu metal sau carbon (semifabricate) sau „semifabricate din fibre de carbon”, după cum urmează: a. confecționate din „materiale fibroase sau filamentare” indicate la I.A1.009 din lista de mai sus; b. „materiale fibroase sau filamentare” de carbon impregnate cu „matrice” de rășină epoxidică (preimpregnate), indicate la 1C010.a., 1C010.b. sau 1C010.c., pentru repararea structurilor sau laminatelor pentru aeronave, în care dimensiunile plăcilor individuale nu depășesc 50 cm × 90 cm; c. preimpregnatele indicate la 1C010.a., 1C010.b. sau 1C010.c, atunci când sunt impregnate cu rășini fenolice sau epoxidice care au o temperatură de tranziție vitroasă (Tg) mai mică de 433 K (160 °C) și o temperatură de întărire mai mică decât temperatura de tranziție vitroasă. 1C010 1C210 I.A1.011 Materiale compozite din ceramică armate cu carbură de siliciu care pot fi utilizate pentru capetele scuturilor de protecție, pentru modulele spațiale de reintrare, pentru voleturile de ajutaj, utilizabile pentru „rachete”, altele decât cele indicate la 1C107. 1C107 I.A1.012 Neutilizat I.A1.013 Tantal, carbură de tantal, wolfram, carbură de wolfram și aliaje de wolfram, altele decât cele indicate la 1C226, care au următoarele două caracteristici: a. prezintă o formă de cavitate simetrică, cilindrică sau sferică, (inclusiv segmente de cilindru) cu un diametru interior între 50 mm și 300 mm; precum și b. o masă mai mare de 5 kg. 1C226 I.A1.014 „Pudre elementare” de cobalt, neodim ori samariu, sau aliaje sau amestecuri ale acestora, cu un conținut de cel puțin 20 % din greutate cobalt, neodim sau samariu, cu o granulație mai mică de 200 μm. Notă tehnică: „Pudră elementară” înseamnă o pudră cu un grad ridicat de puritate dintr-un singur element. I.A1.015 Tributil fosfat pur (TBP) [număr CAS 126-73-8] sau orice amestec care conține TBP mai mult de 5 % din greutate. I.A1.016 Oțeluri maraging, altele decât cele indicate la 1C116 sau 1C216. Note tehnice: 1. Mențiunea oțeluri maraging „capabile de” se referă la oțelurile maraging înainte sau după tratamentul termic. 2. Oțelurile maraging sunt aliaje pe bază de fier caracterizate în general printr-un conținut mare de nichel și un conținut scăzut de carbon și prin utilizarea elementelor de substituție sau de precipitare pentru a produce o durificare prin îmbătrânirea aliajului. 1C116 1C216 I.A1.017 Metale, pudre metalice și materialele următoare: a. wolfram și aliajele acestuia, altele decât cele indicate la 1C117, sub formă de particule sferice sau atomizate uniforme, cu un diametru de 500 μm (micrometri) sau mai mic, cu un conținut de wolfram de 97 % din greutate sau mai mare; b. molibden și aliajele acestuia, altele decât cele indicate la 1C117, sub formă de particule sferice sau atomizate uniforme, cu un diametru de 500 μm sau mai mic, cu un conținut de molibden de 97 % din greutate sau mai mare; c. materiale din wolfram în formă solidă, altele decât cele indicate la 1C226, care au următoarele compoziții: 1. wolfram și aliajele acestuia, care conțin cel puțin 97 % din greutate wolfram; 2. wolfram infiltrat de cupru, care conține cel puțin 80 % din greutate wolfram; sau 3. wolfram infiltrat cu argint, care conține cel puțin 80 % din greutate wolfram. 1C117 1C226 I.A1.018 Aliaje magnetice fine, altele decât cele indicate la 1C003, care au următoarea compoziție chimică: a. conținutul de fier între 30 % - 60 %; precum și b. conținutul de cobalt între 40 % - 60 %. 1C003 I.A1.019 Neutilizat I.A1.020 Grafit, altul decât cel indicat la 0C004 sau la 1C107.a., conceput sau specificat pentru utilizarea în mașini de prelucrare prin electrocoroziune (EDM) 0C004 1C107a ▼M9 I.A1.021 Aliaje de oțel sub formă de tablă sau de platbandă, care prezintă oricare dintre următoarele caracteristici: (a) aliaje de oțel „capabile de” o rezistență limită de rupere de minimum 1 200 MPa la 293 K (20 °C); sau (b) oțel inoxidabil duplex stabilizat cu azot. Notă: Mențiunea aliaje „capabile de” vizează aliajele atât înainte, cât și după tratamentul termic. Notă tehnică: „Oțelul inoxidabil duplex stabilizat prin nitrurare” are o microstructură bifazică, constând în grăunți de oțel feritic și austenitic, la care s-a adăugat azot pentru stabilizarea microstructurii. 1C116 1C216 I.A1.022 Material compozit carbon-carbon. 1A002.b.1 I.A1.023 Aliaje de nichel în stare brută sau semifabricată, care conțin nichel într-o proporție de cel puțin 60 % din greutate. 1C002.c.1.a I.A1.024 Aliaje de titan sub formă de tablă sau de platbandă, „capabile de” o rezistență limită de rupere de minimum 900 MPa la 293 K (20 °C). Notă: Mențiunea aliaje „capabile de” vizează aliajele atât înainte, cât și după tratamentul termic. 1C002.b.3 ▼M12 I.A1.025 Aliaje de titan, altele decât cele menționate la punctele 1C002 și 1C202. 1C002 1C202 I.A1.026 Zirconiu și aliaje de zirconiu, altele decât cele menționate la punctele 1C011, 1C111 și 1C234. 1C011 1C111 1C234 I.A1.027 Materiale explozive, altele decât cele menționate la punctul 1C239 în lista de echipamente militare, sau materiale sau amestecuri care conțin materiale explozive în proporție de mai mult de 2 % din masa lor, cu o densitate cristalină mai mare de 1,5 g/cm3 și o viteză de detonare mai mare de 5 000 m/s. 1C239 ▼M5

PRELUCRAREA MATERIALELOR







I.A2. Produse Nr. Descriere Articolul corespunzător din anexa I la Regulamentul (CE) nr. 428/2009 I.A2.001 Sisteme de încercare la vibrații, echipamente și componente ale acestora, altele decât cele indicate la 2B116: a. sisteme de încercare la vibrații care utilizează reacția inversă sau tehnici de buclă închisă și care încorporează un controler numeric, capabile să asigure vibrarea unui sistem la o accelerație de 0,1 g rms sau mai mult, în gama de frecvențe cuprinse între 0,1 Hz și 2 kHz și forțe de 50 kN sau mai mult, măsurate pe o „masă nefixată”; b. controlere numerice, asociate cu un „program informatic” de încercare la vibrații special conceput, cu o „control al lărgimii de bandă în timp real” mai mare de 5 kHz și concepute pentru utilizarea în sistemele de încercare la vibrații menționate la punctul a; Notă tehnică: „Controlul lărgimii de bandă în timp real” înseamnă rata maximă la care un controler poate executa cicluri complete de eșantionare, procesare a datelor și transmitere a semnalelor de control. c. standuri de încercare la vibrații (unități de scuturare), cu sau fără amplificatoare asociate, capabile să dezvolte o forță de 50 kN sau mai mare, măsurată pe o „masă nefixată”, utilizabile în sistemele de încercare la vibrații menționate la punctul a; d. structuri de suport ale pieselor de încercare și echipamente electronice concepute pentru combinarea mai multor standuri de încercare la vibrații într-un sistem capabil să dezvolte o forță efectivă de 50 kN sau mai mare, măsurată pe o „masă nefixată”, care pot utilizate în echipamentele de încercare la vibrații indicate la litera a. Notă tehnică: Prin „masă nefixată” se înțelege o masă plană sau suprafață fără sisteme de prindere sau de reglare. 2B116 ▼M12 I.A2.002 Mașini-unelte, altele decât cele menționate la 2B001, 2B201 sau orice combinație a acestora, pentru îndepărtarea (tăierea) metalului, ceramicii sau a „compozitelor”, care, conform specificației tehnice a fabricantului, pot fi echipate cu dispozitive electronice pentru „comandă numerică” având preciziile de poziționare egale cu sau mai mici (mai bune) de 30 μm de-a lungul oricărei axe liniare, în conformitate cu ISO 230/2 (1988) (1) articolul 1 sau standardele naționale echivalente. 2B001 2B201 ▼M5 I.A2.002a Componente și comenzi numerice, proiectate special pentru mașinile-unelte indicate la 2B001, 2B201 sau la I.A2.002 de mai sus. I.A2.003 Mașini de echilibrare și echipamente aferente, după cum urmează: a. mașini de echilibrare concepute sau modificate pentru echipamentul dentar sau alt echipament medical și care prezintă toate caracteristicile următoare: 1. nu sunt capabile să echilibreze rotori/ansambluri cu o masă mai mare de 3 kg; 2. sunt capabile să echilibreze rotori/ansambluri la o viteză de peste 12 500 rpm; 3. sunt capabile să corecteze dezechilibre în două sau mai multe planuri; precum și 4. sunt capabile să echilibreze la un dezechilibru rezidual specific de 0,2 g × mm per kg de masă rotor; b. „capete indicatoare” concepute sau modificate pentru utilizarea la mașinile menționate la punctul a de mai sus. Notă tehnică: „Capetele indicatoare” sunt uneori cunoscute ca instrumente de echilibrare. 2B119 I.A2.004 Manipulatoare la distanță ce pot fi utilizate pentru a acționa de la distanță în operațiile de separare radiochimică sau în came